ഇവിടെയുണ്ട് നാടിന് പാട്ടു കേള്പ്പിച്ചുറക്കുന്ന അധ്യാപകന് കണ്ണൂര് : തന്റെ ഔദ്യോഗിക ജീവിത തിരക്കിനിടയിലും നാട്ടുകാരെ പാട്ടുകേള്പ്പിച്ച് ഉറക്കുന്ന ഒരു അദ്ധ്യാപകന്. കണ്ണൂര് ഡയറ്റ് പ്രിന്സിപ്പാള് കാസര്കോട് ജില്ലയില് പിലിക്കോട് എരവിലെ ഡോ.കെ.വിനോദ്കുമാര്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം കേരളപാഠ്യപദ്ധതി പരിഷ്ക്കരണങ്ങള്, ടെക്സ്റ്റു ബുക്ക് നിര്മാണം, എസ്.സി.ഇ.ആര്.ടി കേരളയുടെ നേതൃത്വത്തില് നടക്കുന്ന സംസ്ഥാനതല പരിശീലന പരിപാടികളില് റിസോഴ്സ് പേഴ്സണ്, ബോര്ഡ് ഓഫ് പബ്ലിക്ക് എക്സാമിനേഷന് കേരളയുടെ നേതൃത്വത്തില് നടക്കുന്ന വിവിധ പരീക്ഷാബോര്ഡുകളില് കണ്വീനര് തുടങ്ങി വിനോദ് മാഷ് കൈവെക്കാത്ത മേഖലകള് കുറവാണ്. ഈ തിരക്കിനിടയിലും ഡോ.വിനോദ്കുമാര് കഴിഞ്ഞ 1100 ഓളം ദിവസങ്ങളായി തുടര്ന്നുവരുന്ന സപര്യ ഇപ്പോഴും മുടങ്ങാതെ നടത്തുകയാണ്. വാട്സ് ആപ് , ഫെയ്സ് ബുക് എന്നിവയിലൂടെ വിനോദ്മാഷ് സംപ്രേക്ഷണം ചെയ്യുന്ന രാത്രിയിലെ പാട്ട് എന്ന പരിപാടി ദിവസേന ആയിരക്കണക്കിന് ആളുകളാണ് കേട്ടുറങ്ങുന്നത്. വിനോദ് കുമാറും മക്കള് രണ്ടു പേരും ചെസ് മല്സരങ്ങളില് സംസ്ഥാന ദേശീയ തലങ്ങളില് പങ്കെടുത്തിട്ടുണ്ട്. . ഫിഡേയുടെ അന്താരാഷ്ട്ര റേറ്റിംഗുള്ള ചെസ് താരങ്ങളാണ് അച്ഛനും മക്കളും. ഏതാനം മാസങ്ങള്ക്ക് മുമ്ബാണ് വിനോദ് കുമാറിന് കാലിക്കറ്റ് യൂണിവേഴ്സിറ്റിയില് നിന്നും വിദ്യാഭ്യാസത്തില് ഡോക്ടറേറ്റു ലഭിച്ചത്. പട്ടിക വര്ഗ വകുപ്പിന്റെ കീഴില് പ്രവര്ത്തിക്കുന്ന ജി.എം.ആര്.എസുകളെ കുറിച്ചുള്ള പഠനത്തിനാണ് പി.എച്ച്.ഡി ബിരുദം ലഭിച്ചത്. മലയാളം, ഹിന്ദി, എഡ്യൂക്കേഷന് വിഷയങ്ങളില് ബിരുദവും ബിരുദാനന്തര ബിരുദവും കാലിക്കറ്റ് യൂണിവേഴ്സിറ്റിയില് നിന്നും വിനോദ് കുമാര് നേരത്തെ കരസ്ഥമാക്കിയിരുന്നു. കൂടാതെ കമ്ബ്യൂട്ടര് ആപ്ലിക്കേഷനില് പോസ്റ്റ്ഗ്രാഡ്വേറ്റ് ഡിപ്ലോമയും നിരവധിസര്ട്ടിഫിക്കറ്റ് കോഴ്സുകളും കരസ്ഥമാക്കിയിട്ടുണ്ട്. വിവിധ മേഖലകളിലായി നാഷണല്, ഇന്റര്നാഷണല് സെമിനാറുകളില് പങ്കെടുത്ത് പേപ്പറുകള് അവതരിപ്പിമ്ബോഴും രാത്രിയിലെ പാട്ട് മുടങ്ങാതിരിക്കാന് അദ്ദേഹം പ്രത്യേകം ശ്രദ്ധനല്കുന്നു. നിരവധി നാഷണല്, ഇന്റര്നാഷണല് ജേര്ണലുകളില് പഠനറിപ്പോര്ട്ടുകള് പ്രസിദ്ധീകരിക്കുന്ന വിനോദ്കുമാര് ഇപ്പോഴും ഒരു വിദ്യാര്ത്ഥിയാണെന്നത് അറിയുന്നവര് ചുരുക്കം. ഇപ്പോള് കോഴിക്കോട് സര്വ്വകലാശാലയില് എം.എ സംസ്ക്കൃതം ഒന്നാം വര്ഷ വിദ്യാര്ത്ഥികൂടിയാണ് അദ്ദേഹം. വിദ്യാഭ്യസ വകുപ്പിന്റെ കീഴില് നടന്നു വരുന്ന സംസ്ഥാനതലത്തില് തന്നെ ശ്രദ്ധയാകര്ഷിച്ച നിരവധി നൂതന വിദ്യാഭ്യാസ പ്രവര്ത്തനങ്ങളുടെ ആശവും ആവിഷ്ക്കാരവും അദ്ദേഹത്തിന്റേതാണ്.കണ്ണൂര്, കാസര്കോട് , മലപ്പുറം, തൃശൂര്, കോഴിക്കോട് ജില്ലകളിലായി പ്രൈമറി സ്ക്കൂളുകള്, ഹൈസ്കൂളുകള്, കൈറ്റ്, ഡയറ്റ് തുടങ്ങിയ വിദ്യാഭ്യാസ സ്ഥാപനങ്ങളില് 30 വര്ഷത്തെ അധ്യാപന പരിചയ നേടിയ വിനോദ്കുമാറിന് പഠനം എന്നത് ഇപ്പോഴും ഒരു ലഹരിയാണ്. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read പെരളശ്ശേരിയില് എ കെ ജി മ്യൂസിയം നിര്മ്മാണം ഉടന് തുടങ്ങും വാഹന പരിശോധനയ്ക്കിടെ കണ്ണൂരില് മാഹി മദ്യം പിടികൂടി അദ്ധ്യാപക ദിനത്തില് മാതൃകാദ്ധ്യാപകരെ വീടുകളിലെത്തി ആദരിച്ചു പിലിക്കോട് എരവിലെ സി. ഗോവിന്ദന്റെയും പരേതയായ കൊക്കോടന് ലക്ഷ്മിയുടേയും മകനാണ്. പി.വി.ഗിരിജയാണ് ഭാര്യ. ഗണിതശാസ്ത്രത്തില് ബിരുദം നേടിയ ധീരജ്, മലയാളത്തില് ബിരുദം നേടിയ അപര്ണ എന്നിവര് മക്കളാണ്.